sagorsarker/bangla-wikipedia huggingface dataset:
অর্চিতা সাহু

অর্চিতা সাহু একজন ভারতীয় অভিনেত্রী এবং মডেল যিনি ওড়িয়া ভাষার ছবিতে কাজ করেন। তিনি "বাবু আই লাভ ইউ", "মু একা" "তোমারা", "চকোলেট" এবং "আকাশে কি রঙ লাগিলা" -এর মতো বেশ কয়েকটি জনপ্রিয় ওড়িয়া চলচ্চিত্রে শীর্ষ মহিলা চরিত্রে অভিনয় করেছেন। চলচ্চিত্রের পাশাপাশি তিনি মডেল হিসাবে সাফল্য অর্জন করেছেন। তিনি ২০১৩ সালে কলকাতায় "পন্ডস ফেমিনা মিস ইন্ডিয়া"তে প্রথম রানার আপ হন এবং "ল্যাকমে অ্যাবসোলিউট ফেমিনা মিস আইকনিক আই" বিজয়ী হয়েছিলেন। তিনি ফাইনালে "মিস ট্যালেন্টেড" এবং "মিস স্টাইলিশ চুল" এর খেতাব জিতেছিলেন।
অভিনয় জগতে প্রবেশের আগে তিনি ধ্রুপদী নৃত্যশিল্পী ছিলেন। সাহু হলেন একজন প্রশিক্ষিত ওড়িশি নৃত্যশিল্পী যিনি ছয় বছর বয়সে ওড়িশি নৃত্য শিখতে শুরু করেছিলেন। তিনি অখিল ভারত মহাবিদ্যালয় থেকে ওড়িশিতে বিশারদ সম্পন্ন করেছেন। 
সাহুর জন্ম ভারতের ওড়িশা রাজ্যের রাজধানী ভুবনেশ্বরে। তিনি ডিএম স্কুল থেকে তাঁর উচ্চ মাধ্যমিক পর্যায় পর্যন্ত শিক্ষা এবং স্নাতক পর্যায়ে কেআইআইটি বিশ্ববিদ্যালয় থেকে বিটেক করেছেন। তিনি ওড়িশি নৃত্যশিল্পী হিসাবে জাতীয় বৃত্তি অর্জন করেছিলেন। ২০০৪ সালে, তিনি 'মিস কলিঙ্গ' মুকুট পান। চলচ্চিত্রে তাঁর অভিষেক হয় ওড়িয়া চলচ্চিত্র "ও মাই লাভ -"এর মাধ্যমে, যেটি ২০০৫ সালে মুক্তি পেয়েছিল। চলচ্চিত্রটি বক্স অফিসে সফল ব্যবসা করেছিল। তাঁর কৃতিত্বের মধ্যে আরো অনেক অত্যন্ত জনপ্রিয় এবং ১০০ দিনের ব্লকবাস্টার ছবি রয়েছে। তিনি এখন ওড়িয়া চলচ্চিত্র জগতের শীর্ষ অভিনেত্রী হিসাবে বিবেচিত হন। অভিনয়ের পাশাপাশি তিনি মডেলিং ও সামাজিক বিভিন্ন কর্মকান্ডেও জড়িত। তিনি সেলুলয়েড অভিনয়ের জন্য "সেরা নবাগতা" এবং "সেরা অভিনেত্রী"র পুরস্কার পেয়েছেন। সব্যসাচী মিশ্রের সাথে তাঁর জুটি বেশ সফল হয়েছে। তিনি ওড়িয়া চলচ্চিত্র জগতের একমাত্র অভিনেত্রী যিনি তিনবারের জন্য সেরা অভিনেত্রী হিসাবে ওড়িশা সরকার কর্তৃক রাজ্য চলচ্চিত্র পুরস্কার অর্জন করেছেন। তিনি বর্তমানে "শিশুশ্রম নিরসন"-এর জন্য ইউনিসেফ ও ওড়িশা রাজ্য সরকারের রাষ্ট্রদূত। তিনি জুনিয়র রেডক্রসের রাষ্ট্রদূতও রয়েছেন। আইপিএল-৫ এ তিনি ডেকান চার্জার্সের ব্র্যান্ড অ্যাম্বাসেডর ছিলেন। তিনি কলকাতার ফেমিনা মিস ইন্ডিয়ার প্রথম রানার আপ। তিনি মিস ইন্ডিয়া- ২০১৩ তে ওড়িশার প্রতিনিধিত্ব করেছিলেন। তিনি ফাইনালে মিস ট্যালেন্টেড এবং মিস স্টাইলিশ চুলের খেতাব জিতেছেন। তিনি দুই বছর ভারতীয় হকি লিগের জমকালো উদ্বোধনী অনুষ্ঠান সহ আরো অনেক অনুষ্ঠানে নৃত্য পরিবেশন কিংবা অভিনয় করেছেন।তিনি ও অন্যান্য সিনেমায় অভিনয় করেছেন।
২০২১ সালের ১ মার্চ তিনি ওড়িয়া চলচ্চিত্রের অভিনেতা সব্যসাচী মিশ্রকে বিয়ে করেছিলেন।
অর্চিতা তার চলচ্চিত্র ক্যারিয়ারে আজ অবধি ওড়িশা সরকারের তিনটি রাষ্ট্রীয় পুরস্কার জিতেছে।
রাজশ্রী ওয়ারিয়র

রাজশ্রী ওয়ারিয়র একজন ভরতনাট্যম নৃত্যশিল্পী, শিক্ষাবিদ এবং মিডিয়া ব্যক্তিত্ব। তিনি মালয়ালম লেখিকা এবং কণ্ঠশিল্পী। তিনি সঙ্গীতে পিএইচডি ডিগ্রিধারী। তিনি <nowiki>'পারফর্মিং আর্টস সেন্টার "উত্তরিকা"</nowiki>র প্রতিষ্ঠাতা পরিচালক। তিনি এপ্রিল ২০১৬ সাল থেকে কেরালা সংগীত নাটক অকাদেমির নির্বাহী সদস্য।
রাজশ্রী ওয়ারিয়র ভারতের কেরলর তিরুবনন্তপুরম শহরে জন্মগ্রহণ করেছিলেন এবং বেড়ে ওঠেন। তিনি গুরু ভি মাইথিলি এবং গুরু জয়ন্তী সুব্রামাইয়ামের অধীনে ভারতনাট্যম শিখেছেন। তিনি কর্ণাটকী সংগীত শেখেন মুল্লামুদু হরিহর আইয়ার, পেরুম্বাবুর জি রবীন্দ্রনাথ, পরাশালা পোন্নাম্মল এবং বি শশীকুমারের কাছ থেকে। ওয়ারিয়রের সাংবাদিকতায় স্নাতকোত্তর ডিপ্লোমাও রয়েছে। 
ওয়ারিয়র অনিল এস নায়েরেকে বিবাহ করেছেন। রাজশ্রীর একটি মেয়ে রয়েছে, নাম লাবণ্য। 
ওয়ারিয়র ভারত এবং বিদেশে অনেক বড় অনুষ্ঠানে নৃত্য প্রদর্শন করেছেন। তাঁর নৃত্য প্রযোজনাগুলি গভীর জ্ঞান এবং সৃজনশীল দক্ষতার সাক্ষ্য রাখে। 
কেরালায় এশিয়ানেটে জনপ্রিয় প্রাতঃরাশ শো "সুপ্রভাতম" উপস্থাপন করার পর ওয়ারিয়র নামটি কেরালার ঘরে ঘরে একটি অত্যন্ত পরিচিত নাম, তিনি চার বছর ধরে অবিচ্ছিন্নভাবে এটি উপস্থাপন করেছেন। তিনি ডিডি কেরালা, অমৃত টিভি এবং এশিয়ানেটে বেশ কয়েকটি অনুষ্ঠান উপস্থানা, চিত্রনাট্য লেখা এবং প্রযোজনা করেছেন। 
ওয়ারিয়র দু'টি বই লিখেছেন, "নর্তকী", ২০১৩ সালে, ডিসি বুকস প্রকাশিত এবং "নৃত্যকলা, ২০১১" সালে, চিন্ত প্রকাশনা প্রকাশিত। 
"লঙ্কালক্ষ্মী" - সি এন শ্রীকান্তন নায়েরের মালায়ালাম নাটকটির রূপান্তর।
"নীলা বর্ণম" - ভরতনাট্যমে ভগবান কৃষ্ণের আটটি রচনা। কন্ঠ, নৃত্য পরিকল্পনা এবং উপস্থাপনা।
"অষ্টৈশ্বর্যম" - আটটি 'গুণাবলীর' বিস্তারিত ব্যাখ্যা করেছেন যা গভীর ধ্যানের মাধ্যমে উপলব্ধ হতে পারে এবং শ্রীকৃষ্ণের জীবনের সাথে জড়িত।
অষ্টপাটনি - ভাগবতাম দশম স্কন্দম উত্তরদারধামে চিত্রিত হিসাবে অষ্ট বল্লভ ধারণার উপর ভিত্তি করে তৈরি।
জীবন রুপান্তর: অগ্নি, জল, মাটির উপর ভিত্তি করে বিয়োগাঁতক নাটক।
স্বাতী স্মৃতি - স্বাতি তিরুনাল রাম ভার্মার রচনাগুলির উপর ভিত্তি করে।
"রাস" - নারায়ণ্যয়মের একটি উদ্ধৃতাংশ।
মাধবম - হলেন মাধবন বা ভগবান বিষ্ণু, যিনি ত্রিত্বের মধ্যে সংরক্ষণকারী। এটি তার বিবর্তনের স্বতন্ত্র পদ্ধতিতে জীবন উদযাপনের বিশদ চেষ্টা করে।
প্রেমের অভিব্যক্তি: একটি মহিলার (নায়িকার) রোম্যান্টিক অচিরপ্রবাসের উপর বিষয় ভিত্তিক প্রযোজনা।
ড. এম. বালামুরালিকৃষ্ণের রচিত সংগীতে উপর ভিত্তি করে ভরতনাট্যম প্রযোজনা।
ইরাইম্মন থাম্পির বিরল পদমের ভিত্তিতে ভরতনাট্যম প্রযোজনা।
রাবণক্রুতা শিবতান্ডব স্তোত্রম ভিত্তিক ভরতনাট্যম প্রযোজনা।
মীরা : মীরার (মীরাবাই) গল্প নিয়ে মঞ্চনাট্য প্রযোজনা । 
রাজশ্রী ওয়ারিয়রের ভরতনাট্যম নৃত্য
রাজশ্রী ওয়ারিয়রের সাক্ষাৎকার (মালয়ালম ভাষার)
মধুমিতা রাউত

মধুমিতা রাউত, ভারতীয় শাস্ত্রীয় নৃত্য ওড়িশির একজন নৃত্যশিল্পী, নৃত্য পরিকল্পক। তিনি মমতা খুন্তিয়া এবং মায়াধর রাউতের কন্যা, যিনি ১৯৫০ এর দশকে শাস্ত্রভিত্তিক জ্ঞান দিয়ে ওড়িশিকে পুনরুজ্জীবিত করেছিলেন। তিনি দিল্লিতে থাকেন এবং জয়ন্তিকা সমিতির <nowiki>"মায়াধর রাউত ওড়িশি নৃত্য বিদ্যালয়ে"</nowiki> শিক্ষকতা করেন। 
মধুমিতা রাউতের পরিবার দিল্লি আসে যখন রাউতের বয়স মাত্র এক বছর। তাঁর বাবা, মায়াধর রাউত, ওড়িশি নৃত্যের একজন বিখ্যাত নৃতশিল্পী, নৃত্য পরিকল্পনাকারী এবং গুরু। মধুমিতা রাউতের জন্ম দিল্লিতে না হলেও বেড়ে উঠেন দিল্লিতেই, নৃত্য ও সংগীতের পরিবেশে। তাঁর পিতার তত্বাবধানেই তাঁর নৃত্যের হাতেখড়ি হয় ছোট্টবেলাতেই, ওড়িয়া আদিবাসী লোকনৃত্য দিয়ে। যখন তাঁর বয়স প্রায় ৪, তখন তাঁর আনুষ্ঠানিক প্রশিক্ষণ শুরু হয়েছিল। মধুমিতা রাউত এক সাক্ষাৎকারে বলেন <nowiki>"তবে আমি কখনও ক্লাসে একা শিখিনি। সর্বদা একটি বড় গ্রুপের সাথে এবং প্রচুর বরিষ্ঠ শিক্ষার্থীদের সাথে। আমি সবচেয়ে ছোট ছিলাম।"</nowiki> মধুমিতা রাউত তাঁর লেখাপড়া করেছেন ভারতীয় বিদ্যা ভবনের স্কুলে এবং দিল্লির ইন্দ্রপ্রস্থ কলেজে। তিনি দিল্লি বিশ্ববিদ্যালয় থেকে ইংরেজি সাহিত্যে স্নাতকোত্তর এবং পরিবেশন শিল্পকলায় ডিপ্লোমা অর্জন করেছেন।
মধুমিতা রাউত ওড়িশার মায়াধর ঘরানায় তাঁর পিতা, মায়াধর রাউতের উত্তরসূরী। এই ঘরানা মাধুর্য, অভিব্যক্তির গভীরতা এবং ধ্রুপদী 'শাস্ত্র' ভিত্তিক প্রযুক্তিগত নিখুঁত ভঙ্গির জন্য পরিচিত।
তাঁর প্রবর্তনের মধ্যে আছে হাঙ্গেরীয় কবিতার ওপর নৃত্য গঠন, গ্যোটের কবিতার উপর নৃত্য পরিকল্পনা, নেদারল্যান্ডের বালিনিয় নৃত্যশিল্পী দিয়া তন্ত্রির সাথে ফিউশন নৃত্য। তিনি সামাজিক প্রয়োজনে কার্যকরভাবে নৃত্য মাধ্যমটি ব্যবহার করেছেন। তিনি ভারতের ক্যান্সার সমিতিতে সাহায্যের জন্য নৃত্য পরিবেশন করেছেন, দিল্লি, ডাব্লুডাব্লুএফ (ওয়ার্ল্ড ওয়াইল্ডলাইফ ফান্ড) তহবিল বৃদ্ধিতে অবদান রেখেছেন, ভারত, ভারতে ব্যাপকভাবে ঘটা কন্যা ভ্রূণ হত্যা নির্মূলের প্রচারকার্যে তিনি নৃত্যকে বেছে নিয়েছিলেন।
নেদারল্যান্ডের চ্যানেল আই তাঁর উপর একটি তথ্যচিত্র তৈরি করেছে। স্টুটগার্ট (জার্মানি) এবং হাঙ্গেরিয়ান টেলিভিশনগুলি তাদের তথ্যচিত্রগুলিতে রাউতের ভারতীয় নৃত্য প্রদর্শন করেছে। ওলন্দাজ টেলিভিশন প্রযোজিত একটি ছবিতে প্রধান চরিত্রে অভিনয়ও করেছেন রাউত। ভারতীয় মূল্যবোধকে চিত্রিত করা ছবিটি সমগ্র পশ্চিম ইউরোপ জুড়ে খুব প্রশংসিত হয়েছিল।
মধুমিতা রাউত ভারতে এবং আয়ারল্যান্ড, ইংল্যান্ড, স্কটল্যান্ড, নেদারল্যান্ডস, জার্মানি, বেলজিয়াম, হাঙ্গেরি, অস্ট্রিয়া, স্পেন, মরোক্কো, ফ্রান্স, পর্তুগাল, জাপান, মার্কিন যুক্তরাষ্ট্র ইত্যাদি দেশের বড় নৃত্য উৎসবে নৃত্য পরিবেশন করেছেন। তিনি মার্কিন যুক্তরাষ্ট্র, নেদারল্যান্ডস, জাপান এবং জার্মানিতে ওড়িশি পড়ান। 
তিনি ওড়িশা রাজ্য ঘুঙুর সম্মান, উৎকল কন্যা পুরস্কার, মহিলা শক্তি সম্মান, ভারত নির্মাণ পুরস্কার, ওড়িশা জীবন্ত কিংবদন্তি পুরস্কার ২০১১ সহ অনেক পুরস্কার পেয়েছেন।
মধুমিতা রাউত লিখেছিলেন "ওড়িশি: কি, কেন এবং কীভাবে: বিবর্তন, পুনরুদ্ধার এবং কৌশল", বইটি বি আর রাইমস কর্তৃক ২০০৭ সালে, দিল্লি থেকে প্রকাশিত হয়েছিল। 
রাউত নিম্নলিখিত পুরস্কার পেয়েছেন:
বাহিরদিয়া মানসা ইউনিয়ন

বাহিরদিয়া মানসা ইউনিয়ন বাংলাদেশের খুলনা বিভাগের বাগেরহাট জেলার ফকিরহাট উপজেলার একটি ইউনিয়ন পরিষদ। এটি ৪৩.৬২ কিমি২ (১৬.৮৪ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৪,৩৬৮ জন।
ভৈাগলিক অবস্থান অনুযায়ী ইউনিয়নটির উত্তরে ভৈরব নদী, দক্ষিণে পিলজংগ ইউনিয়ন, পূর্বে - ফকিরহাট ইউনিয়ন, পশ্চিমে বাহিরদিয়া ইউনিয়ন অবস্থিত।
অমিতা ঠাকুর

অমিতা ঠাকুরের জন্ম ১৯১১ খ্রিস্টাব্দের ১৬ ফেব্রুয়ারি ব্রিটিশ ভারতের ( অধুনা বাংলাদেশের) ফরিদপুরের মঠবাড়িতে। পিতা ছিলেন রবীন্দ্রকাব্য সমালোচক অজিত কুমার চক্রবর্তী। রবীন্দ্রনাথের বড়দাদা দ্বিজেন্দ্রনাথ ঠাকুরের পৌত্র অজীন্দ্রনাথের সঙ্গে তার ষোল বছর বয়সে বিবাহ হয়। সেই সূত্রে অমিতা হলেন রবীন্দ্রনাথের নাতবৌ। এই বিবাহেই রবীন্দ্রনাথ গান লিখলেন - "এসো আমার ঘরে এসো", "অনন্তের বাণী তুমি" অমিতা অপূর্ব সুন্দরী ও সুগায়িকা ছিলেন। তার সঙ্গীত শিক্ষা রবীন্দ্রনাথ ও দিনেন্দ্রনাথ ঠাকুরের কাছে। অভিনয়ে, চিত্রাঙ্কনে ও রন্ধনে পারদর্শী ছিলেন। ১৯২৬ খ্রিস্টাব্দে রবীন্দ্রনাথের জন্মোৎসবে 'কোনার্ক' এ 'নটীর পূজা'র প্রথম মঞ্চাভিনয়ে 'মালতী' র ভূমিকায় অভিনয় করেন। ১৩৩৬ বঙ্গাব্দে 'তপতী' নাটকে জলন্ধরের রাজা বিক্রমদেব ও রাণী সুমিত্রার ভূমিকায় যথাক্রমে রবীন্দ্রনাথ ও তিনি স্মরণযোগ্য অভিনয় করেছিলেন। এর পর থেকে রবীন্দ্রনাথ তাঁকে 'মহিষী' বলে ভাকতেন। অমিতা শান্তিনিকেতনের পাঠভবনে পড়াশোনা করেছেন। ম্যাট্রিক পাশ করার পর প্রথাগত শিক্ষা আর না এগোলেও তিনি বাংলা ও ইংরাজী দুই ভাষার রচনাতেই সাবলীল ছিলেন। বিভিন্ন পত্র-পত্রিকায় তার লেখা প্রকাশিত হয়েছে।
'জন্মদিন' ও 'অঞ্জলি' তার দু-খানি কাব্যগ্রন্থ। শেষ বয়সে প্রকাশিত হয়েছে তার উল্লেখযোগ্য স্মৃতি রচনা - 'জোড়াসাঁকোর ঠাকুরবাড়ির রান্না' ও 'বাইশে শ্রাবণ'। ১৯৯১ খ্রিস্টাব্দে রবীন্দ্রভারতী বিশ্ববিদ্যালয় কর্তৃক তিনি ডি.লিট. সম্মানে ভূষিত হন।
ইয়াভারুম নালাম

ইয়াভারুম নালাম () হচ্ছে ২০০৯ সালে মুক্তিপ্রাপ্ত একটি তামিল-হিন্দি দ্বিভাষী চলচ্চিত্র। মনস্তাত্ত্বিক-ভীতিকর-রহস্য ঘরানার এই চলচ্চিত্রটি ছিলো বিক্রম কুমার পরিচালিত এবং রচিত।
মাধবন এবং নীতু চন্দ্র চলচ্চিত্রটিতে মুখ্য ভূমিকায় অভিনয় করেছিলেন। চলচ্চিত্রটি মূলত তামিল ভাষায় নির্মাণের কথা ভাবা হলেও প্রযোজক সুরেশ, জর্জ এবং রাজেশ চলচ্চিত্রটিকে হিন্দি এবং তেলুগু ভাষায় মুক্তি দেওয়ার সিদ্ধান্ত নিয়েছিলেন, তবে চলচ্চিত্রটির মূল নাম তামিল ভাষাতেই (ইয়াভারুম নালাম) রাখা হয়েছিলো এবং হিন্দি দর্শকরা '১৩বিঃ ফিয়ার হ্যাস এ নিউ এ্যাড্রেস' নামের চলচ্চিত্রটি তাদের ভাষায় দেখতে পেয়েছিলেন ২০০৯ সালের মার্চ মাসের ৬ তারিখে প্রেক্ষাগৃহতেই, হিন্দি সংস্করণটিতে পরিচালক ভিন্ন অভিনেতা যোগ করেছিলেন যদিও নায়ক-নায়িকা মাধবন এবং নীতু চন্দ্রই ছিলেন; চলচ্চিত্রটির তেলুগু ভাষার সংস্করণে অভিনেতা রবি বাবুকে নেওয়া হয়েছিলো পুলিশ পরিদর্শকের চরিত্রে, তেলুগু সংস্করণটির শিরোনাম '১২ পাড়ামুড়ু' রাখা হয়েছিলো।
চলচ্চিত্রটি ভৌতিক কাহিনী হিসেবে দর্শকদেরকে আকৃষ্ট করে রাখতে পেরেছিলো।
কলসপাড় ইউনিয়ন

কলসপাড় ইউনিয়ন বাংলাদেশের ময়মনসিংহ বিভাগের শেরপুর জেলার নালিতাবাড়ী উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
সুজাতা মহাপাত্র

সুজাতা মহাপাত্র (জন্ম ২৭শে জুন ১৯৬৮) হলেন ওড়িশি নৃত্যশৈলীর ভারতীয় ধ্রুপদী নৃত্যশিল্পী এবং শিক্ষক। তিনি তাঁর নৃত্যের পারদর্শিতার জন্য সংগীত নাটক অকাদেমি পুরস্কার সহ বহু পুরস্কার পেয়েছেন। গুরু কেলুচরণ মহাপাত্রের পুত্র গুরু রতিকান্ত মহাপাত্র কে তিনি বিবাহ করেছেন এবং তাঁদের একটি কন্যা আছে - প্রীতিশা মহাপাত্র।
সুজাতা মহাপাত্র ১৯৬৮ সালে ভারতের ওড়িশা রাজ্যের বালেশ্বর জেলার জন্মগ্রহণ করেছিলেন। সমৃদ্ধ সাংস্কৃতিক পরিবারে জন্মগ্রহণ করে, তিনি একটি শৈল্পিক পরিবেশে বেড়ে উঠেছিলেন যা তাঁর সৃজনশীলতাকে সূক্ষ্মভাবে পুষ্ট করেছিল এবং নাচের প্রতি তাঁর সহজাত আগ্রহ নিয়ে এসেছিল। বাড়িতে একটি শৈল্পিক পরিবেশ এবং পিতামাতার উৎসাহ সুজাতাকে ওড়িশি শেখার প্রেরণা দিয়েছিল। তিনি গুরু সুধাকর সাহুর কাছ থেকে অল্প বয়সেই ওড়িশি শিখতে শুরু করেছিলেন।
সুজাতা মহাপাত্র ১৯৮৭ সালে ওড়িশার ভুবনেশ্বরে এসেছিলেন, ভুবনেশ্বরের ওড়িশি গবেষণা কেন্দ্রে পদ্মবিভূষণ গুরু কেলুচরণ মহাপাত্রের অধীনে তাঁর প্রশিক্ষণ চালিয়ে যেতে। তিনি গুরু কেলুচরণ মহাপাত্রের পুত্র রতিকান্ত মহাপাত্র কে বিবাহ করেছেন। তাঁর মেয়ে প্রীতিশা মহাপাত্রও একজন ওড়িশি নৃত্যশিল্পী।
সুজাতা মহাপাত্র ওড়িশা জুড়ে বিভিন্ন অনুষ্ঠানে গুরু সুধাকর সাহুর নৃত্যের দলের সাথে শাস্ত্রীয় ওড়িশি নৃত্য এবং ওড়িশি লোকনৃত্য শুরু করেছিলেন। কেলুচরণ মহাপাত্রের অধীনে তাঁর নৃত্যশৈলীর বিকাশ ঘটে এবং তিনি তাঁর প্রজন্মের অন্যতম প্রধান ওড়িশি নৃত্য শিল্পী হয়ে উঠতে পেরেছিলেন। সুজাতা মহাপাত্র ভারত এবং অন্যান্য দেশগুলিতে একক নৃত্য শিল্পী হিসেবে এবং তাঁর শ্বশুর দ্বারা প্রতিষ্ঠিত সৃজন ডান্স ট্রুপের শীর্ষস্থানীয় সদস্য হিসেবে নৃত্য প্রদর্শন করেছেন।
সুজাতা মহাপাত্র ওড়িশির নৃত্য শিক্ষাদানের সাথে সক্রিয়ভাবে জড়িত। তিনি 'সৃজন' (ওড়িশি নৃত্যাবাস) এর অধ্যক্ষ। এটি গুরু কেলুচরণ মহাপাত্রের প্রতিষ্ঠিত একটি প্রধান ওড়িশি নৃত্য প্রতিষ্ঠান। তিনি উৎকল বিশ্ববিদ্যালয় থেকে উড়িয়া সাহিত্য নিয়ে পড়াশুনা করে স্নাতকোত্তর ডিগ্রি অর্জন করেছেন এবং ভুবনেশ্বরের ওড়িশি গবেষণা কেন্দ্রে গবেষণার কাজ করেছেন।
২০১১ সালের জুলাই মাসে, নিজের শহর বালেশ্বরে, তিনি একটি ওড়িশি প্রতিষ্ঠান খোলেন এবং তার নাম দেন- গুরু কীর্তি সৃজন।
সুজাতা মহাপাত্র ২০১৪ সালে চেন্নাইয়ের কৃষ্ণ গণ সভা থেকে নৃত্য চূড়ামণি উপাধি পেয়েছেন।
তিনি দূরদর্শনের শীর্ষস্থানীয় শিল্পী এবং আইসিসিআর এর অসামান্য বিভাগীয় শিল্পীর তকমা পেয়েছেন। 
তিনি ২০১৭ সালে ওড়িশি নৃত্যের জন্য সংগীত নাটক অকাদেমি পুরস্কার পেয়েছেন।
সুড়ঙ্গ খননকারী ঢাল

একটি সুড়ঙ্গ খননকারী ঢাল একটি প্রতিরক্ষামূলক কাঠামো, যা বড়, মানবসৃষ্ট সুড়ঙ্গ খননকালে ব্যবহৃত হয়। নরম, তরল বা অন্যথায় অস্থির স্থল দিয়ে যখন খনন করা হয়, তখন শ্রমিকদের জন্য স্বাস্থ্য ও সুরক্ষার ঝুঁকি থাকে এবং প্রকল্পটি নিজেই থেকেই পতনশীল উপকরণ এবং/অথবা একটি গুহা। একটি সুড়ঙ্গ খননকারী ঢাল অস্থায়ী সমর্থন কাঠামো হিসাবে কাজ করে। স্থায়ীভাবে সমর্থন কাঠামোর সাথে একত্রে সারিবদ্ধ না হওয়া অবধি সুড়ঙ্গের অংশটি খনন করা সময়ে খুব অল্প সময়ের জন্য এটি স্থানে থাকে। স্থায়ী কাঠামো সময়কাল উপর নির্ভর করে ইট, কংক্রিট, ঢালাই লোহা বা ইস্পাত উপর নির্ভর করে গঠিত হতে পারে। যদিও আধুনিক ঢালগুলি সাধারণত নলাকার হয়, তবে মার্ক ইসামবার্ড ব্রুনেলের নকশাকৃত প্রথম " ঢাল" আসলে একটি বৃহত, আয়তক্ষেত্রাকার, ফাঁসির মঞ্চের (স্ক্যাফোর্ডের) মতো লোহার কাঠামো ছিল, যেটির তিনটি স্তর এবং প্রতি স্তরের বারোটি বিভাগ এবং একটি শক্ত ওজন বহনকারী শীর্ষ ছিল। তবুও কাঠামোটি শ্রমিকদের গুহা থেকে রক্ষা করেছিল, কারণ তারা এর মধ্যে পরিশ্রম করেছিল এবং নিজেদের সম্মুখ ভাগ থেকে সুড়ঙ্গটি খনন করেছিল।
শুরুর দিকে সুড়ঙ্গ খননকারী ঢালটি শ্রমিকদের রক্ষার উপায় হিসাবে কাজ করত। শ্রমিকেরা খনন কাজটি সম্পাদন করত এবং ঢালটি এগিয়ে নিয়ে গিয়ে ধীরে ধীরে সুড়ঙ্গ প্রাচীরের পূর্ব-নির্মিত অংশগুলির সাথে প্রতিস্থাপন করত। লন্ডন আন্ডারগ্রাউন্ডের জন্য প্রাথমিক গভীর সুড়ঙ্গগুলি এইভাবে নির্মিত হয়েছিল। ওভারল্যাপিং অংশগুলির মধ্যে ঢালটি কার্য পাটাতনে বিভক্ত, ফলে প্রতিটি শ্রমিক খনন করতে পারে।
একটি সুড়ঙ্গ খননকারী যন্ত্র (টিবিএম) একটি ঢাল (একটি বৃহত ধাতব সিলিন্ডার) এবং পিছনে সহায়তা ব্যবস্থার সমন্বয়ে গঠিত।
একটি ঘুর্ণায়মান খননকারী চাকা ঢালটির সামনের প্রান্তে অবস্থিত। খননকারী চাকার পিছনে একটি কক্ষ রয়েছে, যেখানে খননকৃত মাটি হয় পাতলা সিমেন্টের কাই বা স্লারি (তথাকথিত স্লারি টিবিএম) সঙ্গে মিশ্রিত করা হয় বা ছেড়ে দেওয়া হয় (ভূমি চাপ ভারসাম্য বা ইপিবি ঢাল), টিবিএমের ধরনের উপর নির্ভর করে। মাটির অবস্থার উপর নির্ভর করে টিবিএম ধরন পছন্দ করা হয়। ব্যবস্থাগুলি মাটি (বা মাটির সাথে স্লারির মিশ্রণ) অপসারণের জন্যও উপস্থিত রয়েছে। কক্ষ বা চেম্বারের পিছনে রয়েছে সুড়ঙ্গের সমাপ্ত অংশ দ্বারা সমর্থিত হাইড্রোলিক জ্যাকগুলির একটি সেট, যা টিবিএমকে এগিয়ে চলা জন্য ব্যবহৃত হয়। একবার নির্দিষ্ট দূরত্ব খনন করা হলে (প্রায় ১.৫-২ মিটার (৫-৭ ফুট)), ইরেক্টর ব্যবহার করে একটি নতুন সুড়ঙ্গ রিং নির্মিত হয়। ইরেক্টর একটি ঘূর্ণন ব্যবস্থা, যা পূর্বেই নির্মিত কংক্রিট বিভাগ বা খণ্ডগুলি তুলে নিয়ে তাদের পছন্দসই অবস্থানে স্থাপন করে।
সুড়ঙ্গের সমাপ্ত অংশের ভিতরে, খননকারী ঢালটির পিছনে টিবিএমের বেশ কয়েকটি সমর্থন ব্যবস্থা পাওয়া যায়: ময়লা অপসারণ ব্যবস্থা, প্রযোজ্য ক্ষেত্রে স্লারি পাইপলাইন, নিয়ন্ত্রণ কক্ষ, পূর্বেই নির্মিত কংক্রিট বিভাগ বা খণ্ডগুলি পরিবহনের জন্য রেল ইত্যাদি।
সুড়ঙ্গের আস্তরণটি হল সুড়ঙ্গের প্রাচীর। এটিতে সাধারণত পূর্বে নির্মিত কংক্রিট বিভাগ, যা সুড়ঙ্গের মধ্যে রিংগুলি তৈরি করে। লন্ডন আন্ডারগ্রাউন্ডের সুড়ঙ্গগুলিতে ঢালাই লোহার আস্তরণের উপাদানগুলি ঐতিহ্যগতভাবে ব্যবহৃত হত, অন্যদিকে ইস্পাতের আস্তরণের উপাদানগুলি কখনও কখনও অন্যত্র ব্যবহৃত হত। পূর্বে নির্মিত কংক্রিট বিভাগের আস্তরণগুলি ব্যবহার করার ধারণাটি নতুন নয় এবং জেমস হেনরি গ্রেটহেড ১৮৭৪ সালে প্রথম এর পেটেন্ট করেছিলেন।
জাপানে সুরক্ষা দেওয়ার জন্য বেশ কয়েকটি উদ্ভাবনী পন্থা রয়েছে, উদাঃ ডাবল-ও-টিউব বা ডট-টানেল। এই সুড়ঙ্গ দুটি ওভারল্যাপিং বৃত্তের মতো দেখায়। কম্পিউটারাইজড বাহু'সহ ঢাল রয়েছে, যা কার্যত যে কোনও আকারে একটি সুড়ঙ্গ খনন করতে ব্যবহার করা যেতে পারে।
কাকরকান্দি ইউনিয়ন

কাকরকান্দি ইউনিয়ন বাংলাদেশের ময়মনসিংহ বিভাগের শেরপুর জেলার নালিতাবাড়ী উপজেলার অন্তর্গত একটি।
শিক্ষার হার :
শিক্ষা প্রতিষ্ঠান:
উচ্চ বিদ্যালয়- ০২
সরকারী প্রাথমিক বিদ্যালয়: ০৬
বেসরকারী প্রাথমিক বিদ্যালয়: ০১
কলেজ: ০১
দাখিল মাদ্রাশা : ০১
বর্তমান চেয়ারম্যান- মোঃ নিয়ামুল কাউছার
নন্নী ইউনিয়ন

নন্নী ইউনিয়ন বাংলাদেশের ময়মনসিংহ বিভাগের শেরপুর জেলার নালিতাবাড়ী উপজেলার অন্তর্গত একটি ইউনিয়ন ।
১৫০০ সনের দিকে নন্নী এলাকা পুরোটা পাহাড় ছিলো।এই অঞ্চলে সর্বপ্রথম শেখ বংশের লোকরা পাহাড় কেটে বসতি স্থাপন করে।
হিন্দু সাহা জাতিরাও পরবর্তীতে এখানে এসে বসবাস শুরু করে।
বর্তমান নন্নী বাজারের পশ্চিম,উত্তর পাশে বাস করতো শেখ বংশের লোকরা আর দক্ষিন পাশে বাস করতো সাহা জাতিগোষ্ঠীর লোকজন।
আগে এদের হাটবাজার করতে যেতে হত ঝিনাইগাতী বাজারে।
একটা বাজার সৃষ্টি করার চিন্তা অনুধাবন করেন ফুল মামুদ(ফুলু মন্ডল) শেখের ছেলে ইসমাইল শেখ।
তিনি তৎকালীন হিন্দু এক জমিদার এর কাছে ৩ একর ৭২ শতাংশ জমি ওয়াকফ করে দেন,বাজারের নতুন নাম দেন ঝাইমারী বাজার।
বর্তমানে নন্নী ইউনিয়ন পরিষদ,মসজিদের পুকুর,মসজিদ, কাচা বাজারের অংশটুকু।
ঝাইমারী বাজার নাম দেওয়ার কারণ হলো তখন এই এলাকা ছিলো পুরোপুরি ঝোপঝাড়ে ভরা।
তৎকালীন ইংরেজ আমলে এই এলাকায় নুনিয়া এক জাতি বাস করতো সেই নুনিয়া জাতিতে এক চামার জমিদার ছিলো বীরবাহাদুর নুনিয়া।
তার ইংরেজদের সাথে অনেক সখ্যতা ছিলো।
সে বিভিন্ন কাগজপত্রে এই এলাকার নাম দেন নুনি বাজার।
সেই নুনি বাজার বিভিন্নভাবে পরিবর্তিত হয়ে নাম হয়েছে নন্নী বাজার।
বঙ্গভঙ্গের সময় ভারত থেকে অনেক মুসলিমরা এসে এই এলাকায় বসতি স্থাপন করেন।
১৯১৯ সনের আইনে নন্নী ইউনিয়ন বোর্ড গঠিত হয়েছিল। পাকিস্তান সৃষ্টির পরেও ১৯৫৯ সন পর্যন্ত উপনিবেশিক পদ্ধতিতে স্থানীয় সরকার টিকে ছিল এবং নন্নী ইউনিয়ন একটি সতন্ত্র ইউনিয়ন ছিল । ১৯৫৯ সনে ইউনিয়ন বোর্ডের নাম পরিবরতন করে ইউনিয়ন কাউন্সিল রাখা হয় । একই বছর আইয়ুব খান মৌলিক গণতন্ত্র ব্যবস্থা চালু করে । কিন্তু কাম্য জনসংখ্যা না থাকায় নন্নী ইউনিয়ন কে পোড়াগাও ইউনিয়ন এর সাথে যুক্ত করা হয়েছিল এবং নামকরন করা হয়েছিল নন্নী-পোড়াগাও ইউনিয়ন। ১৯৯২ পর্যন্ত নন্নী-পোড়াগাও একটি ইউনিয়ন হিসেবেই বহাল ছিলো । জনসংখ্যা বৃদ্ধি এবং প্রশাসনিক কারণে ১৯৯২ সনে এক সরকারি প্রজ্ঞাপনমুলে নন্নী এবং পোড়াগাও বিভক্ত হয়ে দুইটি ইউনিয়ন হয় । বর্তমানে নন্নী একটি সতন্ত্র ইউনিয়ন
আয়তন : ২৩.৮৮  বর্গ কিলোমিটার
জনসংখ্যা : ২৬২৩৪ জন
মৌজাঃ ১৪ টি
গ্রামঃ ২০ টি
জমির পরিমানঃ ২৩৮৮ হেক্টর
১। ১নং ওয়ার্ডঃ বাইগরপাড়া+নন্নী বাজার=১৮০০ জন।
২। ২নং    "       নন্নী পশ্চিম পাড়া          = ১৯০০ জন।
৩।  ৩নং   "      নন্নী পূর্বপাড়া+আমলাতলি =১৭০০ জন।
৪। ৪নং     "      নন্নী উত্তরবন+তাজুরাবাদ = ১৩০০ জন।
৫। ৫নং     "      বন্ধধারা+উদলাকচি+ছাইচাকুড়া=১৮০০জন।
৬। ৬নং     "     ঢেকড়াপাড়া+উত্তরবন            =১৬০০ জন।
৭। ৭নং     "     কয়রাকুড়ি+অভয়পুর+কুতুবাকুড়া= ১৫০০ জন।
৮। ৮নং     "     কাচিমৌ+নিশ্চিন্তপুর                 =১৪০০ জন।
৯। ৯ নং    "      বনকুড়া                                =২২০০ জন।
শিক্ষার হার:
শিক্ষা প্রতিষ্ঠান
নন্নী বাজার বায়তুল আমান জামে মসজিদ ও মসজিদের পুকুর, চেল্লাখালি নদীর উপরে স্টিলের সেতু
বর্তমান চেয়ারম্যান- বিনাভোটে নির্বাচিত ডাঃ মোঃ বিল্লাল হোসেন চৌধুরী
নয়াবিল ইউনিয়ন

নয়াবিল ইউনিয়ন বাংলাদেশের ময়মনসিংহ বিভাগের শেরপুর জেলার নালিতাবাড়ী উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
নালিতাবাড়ী ইউনিয়ন

নালিতাবাড়ী ইউনিয়ন বাংলাদেশের ময়মনসিংহ বিভাগের শেরপুর জেলার নালিতাবাড়ী উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
পোড়াগাঁও ইউনিয়ন

পোড়াগাঁও ইউনিয়ন বাংলাদেশের ময়মনসিংহ বিভাগের শেরপুর জেলার নালিতাবাড়ী উপজেলার অন্তর্গত একটি।
১ নং পোড়াগাঁও ইউনিয়ন শেরপুর জেলার অর্ন্তগত নালিতাবাড়ী উপজেলার উত্তর-পশ্চিমে অবস্থিত পাহাড় দ্বারা আবদ্ধ সীমান্তবর্তী ছোট একটি ইউনিয়ন। এর পশ্চিমে ঝিনাইগাতি উপজেলার নলকুড়া ইউনিয়ন, উত্তরে ভারতের মেঘালয় রাজ্য, পূর্বে নয়াবিল ইউনিয়ন এবং দক্ষিণে নন্নী ইউনিয়ন দ্বারা বেষ্টিত।
পোড়াগাঁও ছিল হাজংদের আদি নিবাস।লোকমুখে প্রচলিত আছে যে, দেশ বিভাজনের সময় সাম্প্রদায়িক কারণে এখানকার হাজংরা ভারতে চলে যেতে বাধ্য হলে তাঁরা প্রচন্ড ক্ষোভে তাদের সমগ্র বাড়িঘর পুড়িয়ে দিয়েছিল এবং তখন থেকেই এর নাম হয় পোড়াগাঁও।বৈজ্ঞানিক দৃষ্টিকোণ হতে পাহাড়ী এলাকা হওয়ায় প্রাচীনকালে এই এলাকা বিস্তর পোড়ামাটি দ্বারা বিশিষ্ট ছিল এবং আস্তে আস্তে ক্ষয়প্রাপ্ত হয়ে স্বাভাবিক রূপ ধারণ করে। তাই বিশিষ্ট ব্যক্তিবর্গ মনে করেন বহু বহু বছর পূর্বের পোড়ামাটির প্রভাবে এই এলাকার নাম পোড়াগাঁও হয়ে উঠেছিল।
দেশে স্থানীয় প্রশাসন চালুর পর নন্নী ও পোড়াগাঁও যৌথভাবে একই ইউনিয়ন হিসাবে তাদের স্থানীয় প্রশাসনিক কার্যক্রম পরিচালনা করে। ১৯৯০ এর দশকের প্রথমদিকে ১ নং পোড়াগাঁও স্বতন্ত্র ইউনিয়নের মর্যাদা লাভ করে।
শিক্ষার হার :
শিক্ষা প্রতিষ্ঠান
<nowiki></nowiki>প্রাথমিক বিদ্যালয়:
<nowiki></nowiki>মাধ্যমিক বিদ্যালয়:
মাদ্রাসা
চেয়ারম্যান-
বাঘবেড় ইউনিয়ন, নালিতাবাড়ী

বাঘবেড় ইউনিয়ন বাংলাদেশের ময়মনসিংহ বিভাগের শেরপুর জেলার নালিতাবাড়ী উপজেলার অন্তর্গত একটি।
মেহেদী হাসান বাঘবেড় উচ্চ বিদ্যালয়ের কৃতি শিক্ষার্থী। সে ২০১৪ সালে এসএসসি ব্যাচের ছাত্র ছিল।
বর্তমান চেয়ারম্যান-
মরিচপুরান ইউনিয়ন

মরিচপুরান ইউনিয়ন বাংলাদেশের ময়মনসিংহ বিভাগের শেরপুর জেলার নালিতাবাড়ী উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান- খন্দকার ম‌ো: শফ‌িকুল ইসলাম শফ‌িক
যোগানিয়া ইউনিয়ন

যোগানিয়া ইউনিয়ন বাংলাদেশের ময়মনসিংহ বিভাগের শেরপুর জেলার নালিতাবাড়ী উপজেলার অন্তর্গত একটি।
নালিতাবাড়ী উপজেলার উত্তরে-নালিতাবাড়ী পৌরসভা, দক্ষিণে নকলা পূর্বে মরিচপুরান ইউনিয়ন, পশ্চিমে কলসপাড় উনিয়ন।
Share with :
আয়তন- ২৯.৮৭ বর্গকিলোমিটার। জনসংখ্যা- ৩১,০০৬ জন।
শিক্ষার হার : ৩৩%।
শিক্ষা প্রতিষ্ঠান
বর্তমান চেয়ারম্যান- মোঃ আনছার আলী
Share with :
রাজনগর ইউনিয়ন, নালিতাবাড়ী

রাজনগর ইউনিয়ন বাংলাদেশের ময়মনসিংহ বিভাগের শেরপুর জেলার নালিতাবাড়ী উপজেলার অন্তর্গত একটি।
আয়তন- ৩৬.০৪ বগ কি: মি:। জনসংখ্যা- ৪১,৫২৬ জন।
শিক্ষার হার: ৬৯%।
শিক্ষা প্রতিষ্ঠান
বর্তমান চেয়ারম্যান- মোঃ ফারুক আহম্মেদ (বকুল)
রামচন্দ্রকুড়া ইউনিয়ন

রামচন্দ্রকুড়া ইউনিয়ন বাংলাদেশের ময়মনসিংহ বিভাগের শেরপুর জেলার নালিতাবাড়ী উপজেলার অন্তর্গত একটি।
আয়তন- ২৭.২৪ বর্গ কিলোমিটার। জনসংখ্যা- ১৯৪৪১ জন।
শিক্ষার হার: ৬১%।
শিক্ষা প্রতিষ্ঠান
বর্তমান চেয়ারম্যান- মোঃ খোরশেদ আলম খোকা
Share with :
রূপনারায়ণকুড়া ইউনিয়ন

রূপনারায়ণকুড়া ইউনিয়ন বাংলাদেশের ময়মনসিংহ বিভাগের শেরপুর জেলার নালিতাবাড়ী উপজেলার অন্তর্গত একটি।
ইউনিয়নের আয়তন- ২৬.৫০ কি:মি:। জনসংখ্যা- ১৬৮৫৫ জন।
শিক্ষার হার : ৬০%।
শিক্ষা প্রতিষ্ঠান
বর্তমান চেয়ারম্যান- মোঃ মিজানুর রহমান মিজান
হেমা চৌধুরী

হেমা চৌধুরী (জন্ম ১৯৫৫) একজন ভারতীয় চলচ্চিত্র অভিনেত্রী, যিনি মূলত মালয়ালম ও তামিল চলচ্চিত্রে অভিনয়ের পাশাপাশি কিছু কন্নড় ও তেলুগু ছবিতে অভিনয় করেছেন। ১৯৭৬ সালে তেলুগু চলচ্চিত্র "পেল্লি কণী পেল্লি -তে" মুখ্য অভিনেত্রী হিসাবে তার কর্মজীবন শুরু হলেও, তিনি ১৯৮০-এর দশকে সহায়ক চরিত্রে অভিনয় শুরু করেন। "বিজয়া ভানি, সুভাষা, দীপা, গালী মাথু" এবং "নী বেরেদা কাদম্বরী"-এর মতো কন্নড় ছবিতে তাঁর নেতিবাচক চরিত্রের জন্য তিনি সবচেয়ে বেশি স্মরণীয় হয়ে আছেন। তার তামিল চলচ্চিত্রগুলির মধ্যে কে. বালাচন্দ্র পরিচালিত "মনমথ লিলাই" (১৯৭৬) কমল হাসানের বিপরীতে সবচেয়ে উল্লেখযোগ্য। দেড় শতাধিক ছবিতে অভিনয় করা হেমাকে দক্ষিণ ভারতীয় চলচ্চিত্রের অন্যতম জনপ্রিয় চরিত্র শিল্পী হিসাবে বিবেচনা করা হয়।
এন. টি. রমা রাও, ডঃ রাজকুমার, ডাঃ বিষ্ণুবর্ধন, কল্যাণ কুমার, রাজেশ, সুপার স্টার কৃষ্ণ, অম্বরীশ, কমল হাসান, চিরঞ্জিবী, মোহন বাবু, কৃষ্ণমরাজু, অনন্ত নাগ, শঙ্কর নাগ, লোকেশ, শ্রীনাথ মালয়ালম সুপার স্টার প্রেম নাজির, শিবরাজ কুমার, অর্জুন সরজা, রবিচন্দ্রন এবং টাইগার প্রভাকরের মতো বিখ্যাত শিল্পীদের সাথে অভিনয় করেছেন হেমা চৌধুরী। আর. বি. সরোজ দেবী, অঞ্জলি দেবী, যমুনা, জয়ন্তী, ভারতী বিষ্ণুবর্ধন, কল্পনা, শারদা, জয়প্রধা, জয়সুধা, শ্রীদেবী, কে. আর. বিজয়া, লক্ষ্মী, জয়মালা, আরথি, মঞ্জুলা এবং পদ্মপ্রিয়ার মতো নায়িকাদের সাথেও তিনি অভিনয় করেছেন।
অভিনয় ছাড়াও, চৌধুরী একজন দক্ষ কুচিপুড়ি নৃত্যশিল্পী এবং সারা বিশ্ব জুড়ে ৭০০ রও বেশি অনুষ্ঠানে অভিনয় করেছেন। তিনি তার নাচের দক্ষতার জন্য প্যানোরামা পুরস্কার প্রাপ্ত হয়েছেন। জাতীয় চলচ্চিত্র পুরস্কার কমিটি তাকে বিচারক প্যানেলে বিচারক হিসাবে তিন বছরের জন্য বেছে নিয়েছে।
হেমার জন্ম অন্ধ্র প্রদেশের তেলুগু চলচ্চিত্রের জনপ্রিয় মহিলা ডাবিং শিল্পী ব্রুনদাভন চৌধুরীর কাছে। তিনি এন. টি. আর, এ. এন. আর, এস. ভি. ভি. রাঙ্গা রাও, শিবাজী গণেশন এবং এম. জি. আরের মতো কিংবদন্তি শিল্পীদের দেখে দেখে বড় হয়েছেন। তিনি চেন্নাই ফিল্ম ইনস্টিটিউট থেকে স্নাতক হন।
অভিনয়ের শিক্ষা শেষ করার পরে, হেমা ১৯৭৬ সালে অভিনেতা শ্রীধরের বিপরীতে অধিরাজ আনন্দ মোহন পরিচালিত "পেল্লি কণী পেল্লি" চলচ্চিত্রে প্রধান অভিনেত্রী হিসাবে অভিনয় করে তার কর্মজীবন শুরু করেন। তিনি "বাঙ্গারু মনীশি" (১৯৭৭), "নিজাম" (১৯৭৮), "কোট্টা অলুদু" (১৯৭৯) এর মতো বহু জনপ্রিয় তেলুগু ছবিতে কাজ করেছেন এবং ব্লকবাস্টার তামিল ছবি "মনমাথা লিলাইয়ের" (১৯৭৬) কমল হাসানের বিপরীতে নায়িকাদের একজন ছিলেন। তাঁর প্রথম কন্নড় চলচ্চিত্র ছিল "বিজয়া ভানি" (১৯৭৬) যেখানে তিনি দ্বিতীয় মুখ্য ভূমিকায় অভিনয় করেছিলেন। "গালি মাথু" (১৯৮১) এর ধূসর ছায়াছবিযুক্ত একটি চরিত্রে তাঁর সাহসী আবির্ভাব তাকে অত্যন্ত বিখ্যাত করে তোলে। এর পর, তিনি কন্নড় সিনেমার প্রায় সমস্ত বড় পরিচালক ও অভিনেতাদের সাথে সহকারী অভিনেত্রী হিসাবে দেড় শতাধিক ছবিতে অভিনয় করেছেন।
হেমা তাঁর প্রতিটি চলচ্চিত্রের সমাপ্তির পরে দেশজুড়ে হিন্দু দেবী মন্দিরে রেশমী শাড়ি উপহার দেওয়ার রীতি অনুসরণ করেন।
চন্দ্রকোনা ইউনিয়ন

চন্দ্রকোনা ইউনিয়ন বাংলাদেশের ময়মনসিংহ বিভাগের শেরপুর জেলার নকলা উপজেলার অন্তর্গত একটি ইউনিয়ন।
শেরপুর জেলার নকলা উপজেলার অন্তর্গত চন্দ্রকোনা একটি বৃহত্তর ইউনিয়ন ও প্রসিদ্ধ বাজার হিসেবে খ্যাত। যার পূর্ব পাশে চরমধুয়া, পশ্চিমে বাছুর আলগা, উত্তরে জানকিপুর এবং দক্ষিণে রেহারচর নামক গ্রাম অবস্থিত। 
জানা যায় এ অঞ্চলটিতে এক সময় হিন্দুদের আধিক্য ছিল। পরবর্তীতে তারা স্থানান্তরিত হয়েছে অথবা প্রতিবেশী দেশ ভারতে চলে গেছে। বলাবাহুল্য, নকলা থানা স্থাপনের পূর্বে প্রসিদ্ধ ব্যবসায় কেন্দ্র ও নৌ বন্দর চন্দ্রকোনাকে থানা করার পরিকল্পনা ছিল ব্রিটিশ সরকারের। কারণ, চন্দ্রকোনায় ছিল মহারাজ শশীকান্ত চৌধুরী ও জমিদার গোপাল দাস চৌধুরীর দুটি কাঁচারী। যেখানে প্রজাদের নিকট থেকে খাজনা আদায় করা হতো। ১৯১৯ সালে প্রতিষ্ঠিত প্রাচীন বিদ্যাপিঠ চন্দ্রকোনা রাজ লক্ষ্মী উচ্চ বিদ্যালয়, সূর্যবালা দেবী হাসপাতাল, পোস্ট অফিস এবং বড় বড় পাঠ ক্রয় কেন্দ্রসহ শিক্ষা ও সংস্কৃতি চর্চার প্রাণ কেন্দ্র ছিল চন্দ্রকোনা।
ব্রহ্মপুত্র, দশানি আর মৃগী অববাহিকায় চন্দ্রকোনা নৌ বন্দর থেকে কলকাতা ও বিলেতে ডান্ডির সাথে নৌকা ও জাহাজ যোগে সরাসরি নৌ যোগাযোগ ছিল। ব্রিটিশ বিরোধী আন্দোলনে আন্দামান ফেরত বিপ্লবী নগেন্দ্র চন্দ্র মোদক, বিপ্লবী যোগেশ চন্দ্রকর্মকার এবং বিপ্লবী মন্মথ দে চন্দ্রকোনায় জন্মে ছিলেন।
ইউনিয়নের মোট আয়তন ২১.৫০বর্গ কিলোমিটার এবং ইউনিয়নের মোট জনসংখ্যা ২৫২১৪ জন। এর মধ্যে ১২৬৪১ জন পুরুষ ও ১২৫৭৩ জন মহিলা।
শিক্ষার হার :
শিক্ষাগত হার ২৩.৫%
১. সুইচ গেট
২. মাটি ইকো ভিলেজ
৩. স্টিল ব্রিজ 
৪. চন্দ্রকোনা ব্রিজ
★ মরহুম বদিউর রহমান (বদু) চেয়ারম্যান। 
★ নজরুল ইসলাম সাবেক সচিব সড়ক ও পরিবহন।
★ বীর মুক্তিযোদ্ধা মো: এনামুল হক (সাবেক প্রিন্সিপাল চন্দ্রকোনা ডিগ্রি কলেজ)
★জনপ্রতিনিধি
চন্দ্রকোনা সম্পর্কে আরো জানতে https://chandrakonaup.sherpur.gov.bd/bn/site/page/6XJ3-%E0%A6%8F%E0%A6%95-%E0%A6%A8%E0%A6%9C%E0%A6%B0%E0%A7%87-%E0%A6%9A%E0%A6%A8%E0%A7%8D%E0%A6%A6%E0%A7%8D%E0%A6%B0%E0%A6%95%E0%A7%8B%E0%A6%A8%E0%A6%BE-%E0%A6%87%E0%A6%89%E0%A6%A8%E0%A6%BF%E0%A7%9F%E0%A6%A8-%E0%A6%AA%E0%A6%B0%E0%A6%BF%E0%A6%9A%E0%A6%BF%E0%A6%A4%E0%A6%BF
গৌড়দ্বার ইউনিয়ন

গৌড়দ্বার ইউনিয়ন বাংলাদেশের ময়মনসিংহ বিভাগের শেরপুর জেলার নকলা উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান- মোঃ শওকত হুসেন খান
বানেশ্বর্দী ইউনিয়ন

বানেশ্বর্দী ইউনিয়ন বাংলাদেশের ময়মনসিংহ বিভাগের শেরপুর জেলার নকলা উপজেলার অন্তর্গত একটি ইউনিয়ন।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
পাঠাকাটা ইউনিয়ন

পাঠাকাটা ইউনিয়ন বাংলাদেশের ময়মনসিংহ বিভাগের শেরপুর জেলার নকলা উপজেলার অন্তর্গত একটি।
পাঠাকাটা নামের অনেক ইতিহাস রয়েছে। লোককথা প্রচলিত আছে এই গ্রাম একসময় ছিল এক নদী। আর খরস্রোতা এই নদীর পাঠাকাটা স্কুল যেখানে বর্তমান সেখানে এক ভয়াবহ পানির ঘুর্নিপাক ছিল। সেখানে পাঠা বলি না দিলে সেখান থেকে মালবাহী জাহাজ পার হতে পারতো না। সেই থেকে এই অঞ্চলের নাম পাঠাকাটা হয়ে গেছে।
আর পাঠাকাটা গ্রামের নামানুসারেই পাঠাকাটা ইউনিয়নের নামকরণ। ৬ নম্বর পাঠাকাটা ইউনিয়ন।
১৮৬৮১ জন 
পুরুষ ৯০২৫
নারী ৯৬৫৬ 
২০১১ আদমশুমারীর তথ্যানুযায়ী
শিক্ষার হার :
শিক্ষা প্রতিষ্ঠান
পাঠাকাটা নীলের কুঠি
সূতি নদী
বুড়োডুবি বিল
১.জাহিদুল ইসলাম সবুজ
২.ইমরান আহা‌ম্মেদ
বর্তমান চেয়ারম্যান-
উরফা ইউনিয়ন

উরফা ইউনিয়ন বাংলাদেশের ময়মনসিংহ বিভাগের শেরপুর জেলার নকলা উপজেলার অন্তর্গত একটি।
উরফা ইউনিয়ন এর উত্তরে নালিতাবাড়ী উপজেলার মরিচপুরান ইউনিয়ন, উত্তর-পূর্বে হালুয়াঘাট উপজেলার দুরাইল ইউনিয়ন, পশ্চিমে ২ নং নকলা ইউনিয়ন , দক্ষিণে ৪ নং গৌড়দ্বার ইউনিয়ন, দক্ষিণ-পশ্চিমে নকলা পৌরসভা, পূর্বে ফুলপুর উপজেলার ১ নং ছনধরা ইউনিয়ন অবস্থিত।
উরফা ইউনিয়নের বর্তমান চেয়ারম্যান- নূরে আলম তালুকদার ভূট্টু।
নকলা ইউনিয়ন

নকলা ইউনিয়ন বাংলাদেশের ময়মনসিংহ বিভাগের শেরপুর জেলার নকলা উপজেলার অন্তর্গত একটি।
১৬.৪১
শিক্ষার হার :
৫২.৬
শিক্ষা প্রতিষ্ঠান
১.চেপাকুড়ি জোড়া ব্রীজ
২.ধনাকুশা ঈদগাহ মাঠ
৩.ধনাবিল
৪.মরা বিল
৫.ধনাকুশা হাই স্কুল
৬. ধনাকুশা কবরস্থান
১.মরহুম আলহাজ্ব বজলুর রহমান (সাবেক চেয়ারম্যান)
বর্তমান চেয়ারম্যান- আবু বক্করসিদ্দিক ফারুক
টালকী ইউনিয়ন

টালকী ইউনিয়ন বাংলাদেশের ময়মনসিংহ বিভাগের শেরপুর জেলার নকলা উপজেলার অন্তর্গত একটি।
উত্তর-পশ্চিমে ৪ নং গৌড়দ্বার ইউনিয়ন পরিষদ,দক্ষিণ-পশ্চিমে ৬ নং পাঠাকাটা ইউনিয়ন পরিষদ,পূর্বে-দক্ষিণে ২ নং রামভদ্রপুর ইউনিয়ন পরিষদ (ফুলপুর,ময়মনসিংহ),উত্তরে ১ নং ছনধরা ইউনিয়ন পরিষদ (ফুলপুর,ময়মনসিংহ)
বিবিরচর (ইউনিয়ন পরিষদ কার্যালয়) 
টালকী (পশ্চিম টালকী/পূর্ব টালকী) 
রামেরকান্দী 
গায়রা ফুলপুর 
মামারিয়া 
বড়পাগলা 
সালুয়া 
মজিদবাড়ী 
বাজিদবাড়ী 
নয়াবাড়ী 
চর-কামানিরপাড় 
পশ্চিম পোয়াভাগ 
মধ্য-পোয়াভাগ 
পূর্ব পোয়াভাগ 
গাইভাঙ্গা 
সাইলামপুর 
টালকী ইউনিয়নের আয়তন প্রায় ১৫ বর্গ কি:মি এবং জনসংখ্যা প্রায় ১৫ হাজার
শিক্ষার হার :
টালকী ইউনিয়নের শিক্ষার হার প্রায় ৫৬.৬৭ শতাংশ (পুরুষ:৬২.৪৫ শতাংশ,নারী:৫২.৭৮ শতাংশ)।
শিক্ষা প্রতিষ্ঠান
টালকী ইউনিয়নে মোট ৭টি সরকারি প্রাথমিক বিদ্যালয়,২টি উচ্চ মাধ্যমিক বিদ্যালয়,২টি দাখিল মাদ্রাসা এবং বেশকিছু হাফেজী ও ক্বওমী মাদ্রাসা রয়েছে ।
চা-বাগান ইকোপার্ক,খড়িয়া বিল,রঙ্গাকুড়ি বিল ইত্যাদি 
বর্তমান চেয়ারম্যান- মহিউদ্দিন বুল বুল
গৌরীপুর ইউনিয়ন, ঝিনাইগাতী

গৌরীপুর ইউনিয়ন বাংলাদেশের ময়মনসিংহ বিভাগের শেরপুর জেলার ঝিনাইগাতী উপজেলার অন্তর্গত একটি।
১. উচ্চ মাধ্যমিক = ৩ টি
২ . দাখিল মাদ্রাসা  =৩টি
৩ . প্রাথমিক বিদ্যালয় =৯ টি
৪ .কেজি ইস্কুল      =১টি
৫ .পরিবার পরিকল্পনা =১টি
৬ .কমিউনিটি ক্লিনিক  =৩টি
৭ . ডাকঘর   =৩টি
৮. পাকা রাস্তা =১০কি.মি.
৯ . কাঁচা রাস্তা  = ৫৫ কি.মি.
১০ .মসজিদ    = ৩৮টি
১১ .গির্জা    = ৫টি
১২ .ঈদ্গাঁ মাঠ  =২১টি
১৩ .নদী        =২টি
১৪ . বিল     = ৩টি
  ১৫ .খাল  =৩টি
১৬ . খেলার মাঠ  = ৭টি
১৭ . এনজিও  = ৩টি
১৮ . গভীর নলকুপ =৪১টি       এবং অগভীর নলকুপ  =  ২০টি
১৯ .হস্ত চালিত নলকুপ  = ৭০০ টি
২০ . হাটবাজার      =৩টি
২১ . উৎপন্ন দ্রব্য    = ধান ,সবজি ,শরিষা ,পাট
২২ .মন্দির  =১টি
১ । ১নং  ওয়ার্ড    =৩২২৭
২ ।২নং   "       =  ২৪৮৩
৩ । ৩ নং  "      =  ৪২৪৫
৪ ।  ৪ নং   "    =   ৩০৫২
৫।  ৫ নং    "    =  ৩০৪০
৬ । ৬ নং  '     =   ১৬৫০
৭ ।  ৭ নং  "    =  ২৯৯০  
৮ । ৮  নং  "    =  ১৫৪০  
৯ ।  ৯  নং  "    =  ৩২৪০
মোট ২৫৪৬৭ জন
৫০%
১. উচ্চ মাধ্যমিক = ৩ টি
২ . দাখিল মাদ্রাসা  =৩টি
৩ . প্রাথমিক বিদ্যালয় =৯ টি
৪ .কেজি ইস্কুল      =১টি
মহারশি নদী
১।হাজী আঃ রাজ্জাক
২। মোঃ হবিবুর রহমান মন্টু
৩। জনাব তমির উদ্দিন
৪। জনাব মোঃ সুরুজ্জামান (মনাকুষা)
বর্তমান চেয়ারম্যান-
ঝিনাইগাতী ইউনিয়ন

ঝিনাইগাতী ইউনিয়ন বাংলাদেশের ময়মনসিংহ বিভাগের শেরপুর জেলার ঝিনাইগাতী উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
ধানশাইল ইউনিয়ন

ধানশাইল ইউনিয়ন বাংলাদেশের ময়মনসিংহ বিভাগের শেরপুর জেলার ঝিনাইগাতী উপজেলার অন্তর্গত একটি।
শিক্ষার হার :
শিক্ষা প্রতিষ্ঠান
বর্তমান চেয়ারম্যান-
নলকুড়া ইউনিয়ন

নলকুড়া ইউনিয়ন বাংলাদেশের ময়মনসিংহ বিভাগের শেরপুর জেলার ঝিনাইগাতী উপজেলার অন্তর্গত একটি।
দক্ষিণে গৌরিপুর, ঝিনাইগাতী ও ধানশাইল ইউনিয়ন। পূর্বে নালিতাবাড়ী উপজেলার নন্নী ও পোরাগাঁও ইউনিয়ন। পশ্চিমেধানশাইল ও কাংশাইউনিয়ন।
</div>
আয়তনঃ ৩৬.৪৬বর্গ কি:মি:। জনসংখ্যাঃ ৩০,১৮৬ জন।
শিক্ষার হার : ৫০%
শিক্ষা প্রতিষ্ঠান
গজনী অবকাশ কেন্দ্র।
গজনী অবকাশ কেন্দ্র শেরপুর জেলার ঝিনাইগাতী উপজেলার ঐতিহ্যবাহী গারো পাহাড়ের পাদদেশে অবস্থিত। প্রকৃতিপ্রেমিদের মনে গজনী অবকাশ কেন্দ্রের সারি সারি গজারী, শাল ও সেগুন গাছের সারি প্রশান্তি এনে দেয়। শীতকালে গারো পাহাড়ের সৌন্দর্য্য অবলোকন করতে ভ্রমণ পিয়াসী মানুষ এখানে ছুটে আসেন । পাহাড়ী ঝর্ণা, লেক, টিলা, ছড়ার স্বচ্ছ জল ও ঘন সবুজ বন এখানকার পরিবেশকে দিয়েছে বিশেষ বৈশিষ্ট্য।
গজনী অবকাশ কেন্দ্রে পাহাড়ী ঝর্ণার গতিপথে বাধ দিয়ে কৃত্রিম লেক তৈরি করা হয়েছে। লেকের মাঝে সৃষ্টি করা হয়েছে কৃত্রিম পাহাড় ও লেক ভিউ পেন্টাগন, যা একটি দোদ্দুল্যমান ব্রীজ দিয়ে সংযুক্ত আছে। গারো পাহাড়ের চূড়ায় ৬ কক্ষ বিশিষ্ট একটি আধুনিক রেষ্ট হাউজ রয়েছে। রেষ্ট হাউজ থেকে পাহাড়ের পাদদেশে যাবার জন্য রয়েছে পদ্মাসিঁড়ি নামক একটি আঁকাবাঁকা সিঁড়িপথ। গজনী অবকাশ কেন্দ্রে রয়েছে পর্যাপ্ত কার পার্কিংয়ের ব্যবস্থা ও খেলার মাঠ। পিকনিক করার জন্য এখানে রয়েছে বিশুদ্ধ পানির নলকূপ, পর্যাপ্ত স্যানিটেশন এবং রান্নার আয়োজন।
বর্তমান চেয়ারম্যান- মোঃরূকনুজ্জামান
মালিঝিকান্দা ইউনিয়ন

মালিঝিকান্দা ইউনিয়ন বাংলাদেশের ময়মনসিংহ বিভাগের শেরপুর জেলার ঝিনাইগাতী উপজেলার অন্তর্গত একটি।
গ্রাম সমূহঃ-
জোলগাঁও, চেঙ্গুরিয়া, বানিয়াপাড়া, হাসলীগাঁও, বাতিয়াগাঁও, রাঙ্গামাটিয়া, মালিঝিকান্দা, খামারপাড়া, দেবত্তরপাড়া, চান্দলা, লস্করহাট, গোবিন্দপুর
আয়তনঃ ৪৮.৬৩ একর । জনসংখ্যাঃ ২৭,২২২ জন  (আদম শুমারি ২০১১ অনুসারে)
শিক্ষার হার : ৩১%।
শিক্ষা প্রতিষ্ঠান
বর্তমান চেয়ারম্যান- মোঃ নুরুল ইসলাম তোতা
রোশন গুণরত্নে

রোশন পূণ্যজিৎ বিজেসিংহে গুণরত্নে (; জন্ম: ২৬ জানুয়ারি, ১৯৬২ - মৃত্যু: ২১ জুলাই, ২০০৫) কলম্বো এলাকায় জন্মগ্রহণকারী শ্রীলঙ্কান আন্তর্জাতিক ক্রিকেটার ছিলেন। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৩ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে কলম্বো ক্রিকেট ক্লাব ও নোমাডস স্পোর্টস ক্লাব দলের প্রতিনিধিত্ব করেন। দলে তিনি মূলতঃ লেগ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন রোশন গুণরত্নে।
কলম্বোর নালন্দা কলেজে অধ্যয়ন করেছেন। বিদ্যালয়ে থাকাকালে ১৯৮২ সালে কলেজ ক্রিকেট দলের অধিনায়কের দায়িত্ব পালন করেছেন তিনি। ১৯৮২-৮৩ মৌসুম থেকে ১৯৮৮-৮৯ মৌসুম পর্যন্ত রোশন গুণরত্নে’র প্রথম-শ্রেণীর খেলোয়াড়ী জীবন চলমান ছিল। ঘরোয়া ক্রিকেটে এনসিসি, মুরস এসসি ও নোমাডস দলের সদস্যরূপে প্রথম বিভাগে খেলেন। প্রথম-শ্রেণীর খেলোয়াড়ী জীবনে ১৩ খেলায় অংশ নিয়ে মাত্র ১৭ উইকেট পেয়েছেন।
১৯৮২-৮৩ মৌসুমে সফররত অস্ট্রেলিয়া একাদশের বিপক্ষে সভাপতি বোর্ড একাদশের সদস্যরূপে নিজস্ব প্রথম-শ্রেণীর ক্রিকেটের প্রথম খেলায় অংশ নেন। কেপলার ওয়েসেলস ও গ্রেগ চ্যাপেলের উইকেট নিয়ে খেলায় ৬৬ রান খরচায় ২ উইকেট পান। ফলশ্রুতিতে, ক্যান্ডিতে অনুষ্ঠিত সিরিজের একমাত্র টেস্টে অংশগ্রহণের সুযোগ লাভ করেন তিনি। ইতোমধ্যে লেগ স্পিনার হিসেবে প্রতিষ্ঠিত ডিএস ডি সিলভা থাকা সত্ত্বেও দল নির্বাচকমণ্ডলী টেস্ট দলে তাকে রাখেন। কিন্তু, তার এ অন্তর্ভূক্তি ব্যর্থতায় পর্যবসিত হয়।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন রোশন গুণরত্নে। ২২ এপ্রিল, ১৯৮৩ তারিখে ক্যান্ডিতে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ১৯৮২-৮৩ মৌসুমে অস্ট্রেলিয়া দল শ্রীলঙ্কা গমন করে। ক্যান্ডিতে অনুষ্ঠিত ঐ টেস্টে শ্রীলঙ্কার ২৪তম ক্যাপধারী হন। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
অস্ট্রেলিয়া দল ৫১৪/৪ তুলে ইনিংস ঘোষণা করে। ১৭ ওভারে ০/৮৪ লাভ করেন। এছাড়াও, কোন রান সংগ্রহ করতে ব্যর্থ হন। খেলায় তার দল ইনিংস ব্যবধানে পরাজয়বরণ করে। এরফলে, তাকে দলের বাইরে রাখা হয়।
এরপর, মার্কিন যুক্তরাষ্ট্রে অবস্থানরত মাতা ও বোনের সাথে যোগ দিতে চলে যান। আকস্মিকভাবে হৃদযন্ত্রক্রীয়ায় আক্রান্ত হন। অতঃপর ২১ জুলাই, ২০০৫ তারিখে মাত্র ৪৩ বছর বয়সে যুক্তরাষ্ট্রের ক্যালিফোর্নিয়া এলাকায় রোশন গুণরত্নে’র দেহাবসান ঘটে।
শ্রীধরন জগন্নাথন ও অনূঢ়া রাণাসিংহের পর তৃতীয় শ্রীলঙ্কান টেস্ট খেলোয়াড় হিসেবে মৃত্যুবরণ করেন। ওয়েস্ট ইন্ডিজের বিপক্ষে অনুষ্ঠিত ক্যান্ডি টেস্টের প্রথম দিনে শ্রীলঙ্কা দল তার মৃত্যুতে বাহুতে কালো কাপড় পরিধান করে।
জিনারদী রেলওয়ে স্টেশন

জিনারদী রেলওয়ে স্টেশন বাংলাদেশের ঢাকা বিভাগের নরসিংদী জেলার পলাশ উপজেলায় অবস্থিত একটি রেলওয়ে স্টেশন।
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে। টঙ্গী-আখাউড়া লাইনের সংযোগ স্টেশন হিসেবে জিনারদী রেলওয়ে স্টেশন নির্মাণ করা হয়।
জিনারদী রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
জিনারদি রেলওয়ে স্টেশনটিতে কোনো আন্তনগর ট্রেন বিরতি দেয় না। এখানে কেবল চারটি আপ এবং চারটি ডাউন ট্রেন নিয়মিত বিরতি দিয়ে থাকে। এই মেইল ট্রেনগুলোর টিকেট পাওয়া যায় কেবলমাত্র যাত্রার দিন কাউন্টারে। 
জিনারদি হতে বিভিন্ন স্টেশনের ভাড়ার তালিকা এই:
রিজেন্ট স্ট্রিট

রিজেন্ট স্ট্রিট লন্ডনের ওয়েস্ট এন্ডের একটি প্রধান বিপণন রাস্তা। এটি রিজেন্টের যুবরাজ জর্জের (পরে চতুর্থ জর্জ) নামে নামকরণ করা হয়েছে, এবং স্থপতি জন ন্যাশ এবং জেমস বার্টনের নির্দেশনায় এটি স্থাপন করা হয়েছিল। এটি দক্ষিণ প্রান্তে সেন্ট জেমসের ওয়াটারলু প্লেস থেকে পিক্যাডিলি সার্কাস এবং অক্সফোর্ড সার্কাস হয়ে অল সোলস চার্চ পর্যন্ত বিস্তৃত। সেখান থেকে ল্যাংহাম প্লেস এবং পোর্টল্যান্ড প্লেস রিজেন্ট'স পার্কের দিকে এগিয়ে যায়।
টীকা
উদ্ধৃতিসমূহ
উৎস
হাসান পাশা

১৫৪৫ সালে তার বাবাকে ইস্তাম্বুলে ডেকে আনা হলে হাসান পাশা আলজিয়ার্সের শাসক হন। বারবারোসা ১৫৪৬ সালে উসমানীয় সাম্রাজ্যের রাজধানীতে শান্তিপূর্ণভাবে মারা গিয়েছিলেন। 
জুন ১৫৪৫ সালে, হাসান পাশা কনস্টান্টটাইন শহরের দখল নেন এবং সেখানে প্রো-অটোমান করা সুলতান মুহাম্মদ সিংহাসনে তিনি একজন তুর্কী গ্যারিসনকে সেট করুন। 
১৫৪৮ সালে, অটোম্যান অ্যাডমিরাল তুরগুত রেইস দ্বারা তাকে আলজিয়ার্সের বেয়ারলবিতে স্থান দেওয়া হয়েছিল, যিনি সুলেমান দ্য ম্যাগনিফিসেন্ট মনোনীত করেছিলেন । 
হাসান পাশা আবার আলজিয়ারের শাসনকর্তা হয়েছিলেন, কিন্তু ১৫৫২ সালে তাকে তুরস্ক ও মরক্কোর দ্বন্দ্বের অন্যতম কারণ বলে ডাকা হয়েছিল । তার পরিবর্তে সালাহ রইস তার স্থলাভিষিক্ত হন, যিনি তবুও ১৫৫৪ সালের প্রথম দিকে ফেজের দিকে যাত্রা করেছিলেন এবং শহরটি দখল করেছিলেন, যখন মরোক্কোর শাসক মোহাম্মদ আশ-শেখ উসমানীয় সাম্রাজ্যের সাথে সহযোগিতা প্রত্যাখ্যান করেছিলেন। 
১৫৫৭ সালের জুনে মরোক্কোর শাসকের বিরুদ্ধে লড়াই চালিয়ে যাওয়ার জন্য হাসান পাশাকে আবার আলজিয়ার্সের "বেয়ারলি" বলে নামকরণ করা হয়েছিল, যিনি উসমানীয় সাম্রাজ্যের বিরুদ্ধে স্প্যানিশদের সাথে জোট গঠন করেছিলেন। ১৫৫৭ সালের অক্টোবরে তিনি মোহাম্মদ আশ-শেখকে হত্যা করেছিলেন। 
হাসান পাশা গোড়ার দিকে ১৫৫৮ সালে মরক্কো আক্রমণ করেন, কিন্তু তিনি মরোক্কোর উত্তর দ্বারা বন্ধ হয়েছে ফেজে এ ওয়াদি আল লাবন যুদ্ধের থেকে আক্রমণের স্পেনীয় প্রস্তুতি উপর শুনানির, এবং পশ্চাদপসরণ করতে হয়েছে অরণ । তিনি উত্তর মরক্কোর কাসাসা বন্দর থেকে ফিরে এসেছিলেন এবং সেখান থেকে স্পেনীয়দের বিরুদ্ধে প্রতিরক্ষা প্রস্তুতির জন্য আলজিয়ার্সে ফিরে এসেছিলেন।
মোস্তাগানেমের অভিযানে (১৫৫৮) উসমানীয় সাম্রাজ্যের বিজয়ের পরে হাসান পাশাকে তার সেনাবাহিনীর সাথে দ্বন্দ্বের কারণে সম্ভবত ইস্তাম্বুলে ফিরে আসা হয়েছিল। 
১৫৬২ "সালে" তিনি আবার আলজিয়ার্সের বেয়ারলবি হন এবং ১৫ ৬৩ সালে অরণ ও মের্স এল কবিরের অসফল সিগেসির নেতৃত্ব দেন। 
১৫৬৭ সালে, তিনি ইস্তাম্বুলে ফিরে আসেন এবং নামকরণ করা হয় "কপুদন পাশা" বা উসমানীয় নৌবাহিনীর সর্বাধিনায়ক ।
হাসান পাশান ১৫৭১ সালে লেপান্টো যুদ্ধে ছিলেন। ১৫৭২ সালে তিনি ইস্তাম্বুলে মারা যান।
বোগালটেক গেব্রে

বোগালটেক "বোগে" (উচ্চারণ "বো-গে") গেব্রে (১৯৫০ – ৬ নভেম্বর ২০১৯) একজন ইথিওপিয় বিজ্ঞানী এবং সমাজকর্মী। ২০২০ সালে "দ্য ইন্ডিপেনডেন্ট;; তাকে "যে নারী ইথিওপিয় নারীদের বিদ্রোহ করতে শিখিয়েছেন" হিসেবে অভিহিত করে। তার বোন ফিকির্তে গেব্রের সাথে মিলিতভাবে গেব্রে কেএমজি ইথিওপিয়া প্রতিষ্ঠিত করেন। পূর্বে এর নাম ছিল কেম্বাত্তি মেনত্তি গেজিমা-তোপে (কেমবাত্তা ঐক্যবদ্ধ অবস্থানে নারী)। এই প্রতিষ্ঠান বিভিন্ন অঞ্চলে নারীদের জন্য কাজ করে। উল্লেখযোগ্য দিকগুলোর মধ্যে রয়েছে নারী খৎনা এবং বধূ নির্যাতন, যে রীতির মাধ্যমে তরুণ নারীদের অপহরণ এবং ধর্ষণের মাধ্যমে বিয়ে করানো হয়। ইথিওপিয়ার ঐতিহ্যবাহী রীতি বিষয়ক জাতীয় কমিটি (ন্যাশনাল কমিটি অব ট্রাডিশনাল প্র্যাকটিসেস অব ইথিওপিয়া) অনুযায়ী ২০০৩ সাল পর্যন্ত এমন ধরনের রীতির মাধ্যমে প্রায় ৬৯% বিয়ে সংঘটিত হত।
"দ্য ইন্ডিপেনডেন্ট"-এর প্রতিবেদন অনুযায়ী গেব্রের প্রতিষ্ঠিত সংস্থা কেমবাত্তায় বধূ নির্যাতনের হার প্রায় ৯০% কমাতে সক্ষম হয়েছে। "দ্য ইকোনোমিস্ট"-এর প্রতিবেদন অনুযায়ী নারী খৎনার হার ১০০% থেকে ৩%-এ কমানো গেছে এই সংস্থার কারণে। ২০০৫ সালে গেব্রে নর্থ-সাউথ পুরস্কার ২০০৫ এবং ২০০৭ সালে তিনি বৈশ্বিক স্বাস্থ্য ও মানবাধিকারে অবদান রাখায় জোনাথন ম্যান পুরস্কার লাভ করেন। আফ্রিকার উন্নয়নে তার অবদানের জন্য ২০১৩ সালের মে মাসে তিনি কিং বাউডুইন ইন্টারন্যাশনাল ডেভেলপমেন্ট প্রাইজ লাভ করেন।
১২ বছর বয়সে গেব্রে নিজেই নারী খৎনার শিকার হন। গেব্রেকে আনুষ্ঠানিক শিক্ষা দিতে বাধা দেন তার পিতা। কিন্তু তিনি একটি মিশনারী স্কুলে পড়ার জন্য বাড়ি থেকে বের হয়ে যান। শেষমেশ তিনি জেরুজালেমে অণুজীববিজ্ঞান নিয়ে পড়াশোনা করেন। এর পরবর্তীতে ফুলব্রাইট বৃত্তি লাভ করে তিনি ইউনিভার্সিটি অব ম্যাসাচুসেটস আমহার্স্টে পড়তে যান। যুক্তরাষ্ট্রে পড়াশোনারত অবস্থাতেই তিনি তার প্রথম দাতব্য সংস্থা "ডেভেলপমেন্ট থ্রু এডুকেশন" প্রতিষ্ঠা করেন। এর মাধ্যমে ইথিওপিয়ার উচ্চবিদ্যালয় এবং বিশ্ববিদ্যালয় প্রায় $২৬০০০ মার্কিন ডলারের প্রযুক্তিগত বই লাভ করে।
মহামারীবিদ্যায় পিএইচডি লাভ করে গেব্রে ইথিওপিয়ায় ফিরে ১৯৯০-এর দশক থেকে শুরু করে নারী অধিকার রক্ষা। এইচআইভি/এইডসের মত ট্যাবু বিষয়ে বক্তৃতা দিয়ে তিনি বুঝতে পারেন যে পরিবর্তন আনার পূর্বে তার গুরুত্ব প্রতিষ্ঠা করতে হবে। তিনি আঞ্চলিক শিক্ষার্থীরা যেন নিকটস্থ বিদ্যালয়ে যেতে পারে এবং ব্যবসায়ীরা যেন নিকটস্থ বাজারে যেতে পারে, তার জন্য সেতুনির্মাণ শুরু করেন। সেতু নির্মাণের পর তিনি ও তার বোন কেজিএম ইথিওপিয়া প্রতিষ্ঠা করে, যা নারীদের অধিকার সংরক্ষণের লক্ষ্যে সম্প্রদায়ের মধ্যে আলোচনার ব্যবস্থা করতো।
নাজিহা আল-দুলাইমি

নাজিহা জাওদাত আসগাহ আল-দুলাইমি (১৯২৩, বাগদাদ – ৯ অক্টোবর ২০০৭, হেরদেকে) ইরাকের নারীবাদী আন্দোলনের প্রথমদিককার উদ্যোক্তা ছিলেন। তিনি ১০ মার্চ ১৯৫২ সালে ইরাকি উম্যান লীগের প্রথম প্রতিষ্ঠাতা-সভাপতি হন। তিনি ইরাকের আধুনিক ইতিহাসে প্রথম নারী মন্ত্রী এবং আরব বিশ্বের প্রথম নারী কেবিনেট মন্ত্রী ছিলেন।
আল-দুলাইমির দাদা বাগদাদ এবং ব্যাবিলনের মাঝে অবস্থিত আল-মাহমুদিয়া ছেড়ে উনিশ শতকের শেষদিকে বাগদাদে বসতি স্থাপন করেন। এখানেই ১৯২৩ খ্রিস্টাব্দে জন্মগ্রহণ করেন আল-দুলাইমি। তিনি রয়েল কলেজ অব মেডিসিনে (যা পরবর্তীতে ইউনিভার্সিটি অব বাগদাদে পরিণত হয়) মেডিসিন নিয়ে পড়াশোনা করেন। উনিশ বছর বয়সে তিনি ভর্তি হন এবং তখন তিনি ঐ কলেজের হাতেগোণা নারী শিক্ষার্থীদের মধ্যে একজন ছিলেন। মানুষ এবং মাতৃভূমির কথা চিন্তা করে এবং সহকর্মীদের দ্বারা প্রভাবিত হয়ে তিনি "উম্যানস সোসাইটি ফর কমব্যাটিং ফ্যাসিজম অ্যান্ড নাসিজম"-এ যুক্ত হন এবং এর কাজের সাথে সরাসরি যুক্ত হন। পরবর্তীতে এই সংগঠন যখন নাম পরিবর্তন করে "অ্যাসোসিয়েশন ফর ইরাকি উম্যান" নাম নেয়, তিনি এর নির্বাহী পরিষদে যুক্ত হন।
১৯৪১ সালে তিনি একজন চিকিৎসক হিসেবে পাস করেন। কলেজছাত্র থাকা অবস্থাতেই তিনি ইরাকি কমিউনিস্ট পার্টি (আইসিপি) এর আদর্শ ও লক্ষ্যের সাথে পরিচিত হন। ১৯৪৭ সালে দলীয় মনোনয়ন পান এবং ১৯৪৮ সালে পূর্ণ সদস্যে পরিণত হন। ঐ বছরের জানুয়ারিতে নাজিহা ঔপনিবেশিক পোর্টসমাউথ চুক্তির বিরুদ্ধে "আল-ওয়াথবাহ"তে যুক্ত হন। এছাড়া অন্যান্য দেশীয় আন্দোলনেও তিনি যুক্ত ছিলেন। এ ধরনের নানাবিধ রাজনৈতিক কাজ, মানুষের দুর্দশা দূরীকরণ বিষয়ক কাজ, শাসক ও সমাজের পশ্চাৎপদগামীদের দ্বারা নির্যাতন ইত্যাদির প্রতিবাদের মাধ্যমে তিনি সামাজিক আন্দোলন তৈরিতে যুক্ত হন।
পাস করার পর তিনি বাগদাদের রয়েল হাসপাতালে যুক্ত হন, পরে কার্খ হাসপাতালে স্থানান্তরিত হন, পুরো সময়জুড়েই তিনি উপরমহলের হাস্য-তামাশার পাত্রী ছিলেন, কারণ তিনি সাওকাহ জেলাতে তার ক্লিনিকে ফ্রিতে গরীবদের চিকিৎসা করতেন। কুর্দিস্তানের সুলাইমানিয়াতে স্থানান্তরিত হওয়ার পর আবারও তার ক্লিনিক গরিব রোগীদের আবাসস্থল হয়ে পড়ে, যেখানে তারা বিনামূল্যে ভালো চিকিৎসা লাভ করতেন। এখান থেকে তিনি ধীরে ধীরে কারবালা, উমারাহ প্রভৃতি শহরে স্থানান্তরিত হন গরিবদের প্রতি তার মানবিক সাহায্যের পদক্ষেপ গ্রহণের জন্য। এছাড়া তার পুরুষতান্ত্রিকতা বিরোধী রাজনৈতিক কাজও এর কারণের মধ্যে ছিল।
এর মাধ্যমে নাজিহা দেশের বিভিন্ন স্থানে মানুষ কীরকম অবস্থার মধ্যে দিয়ে দিন কাটায় তা জানতে পারেন। ইরাকি নারীর জন্য কাজ করার ক্ষেত্রে তার এ অভিজ্ঞতা অবদান রেখেছে বলে মনে করা হয়। এর উপর তিনি "দ্য ইরাকি উম্যান" নামক পুস্তিকা রচনা করেন।
ফাইজা জামা মোহাম্মদ

ফাইজা জামা মোহাম্মদ (জন্ম: ১২ নভেম্বর ১৯৫৮) একজন সোমালিয় নারী অধিকারকর্মী। তিনি সোমালিয়ায় শান্তি ও জেন্ডার সমতা বজায় রাখতে নানাবিধ নারী সংগঠন প্রতিষ্ঠা করেন। ২০০০ সালে তিনি আফ্রিকা রিজিওনাল অফিস অব ইকুয়ালিটির ডিরেক্টর নিযুক্ত হন।
১৯৫৮ সালের ১২ নভেম্বর ফাইজা জন্মগ্রহণ করেন। তিনি ফ্রেসনোর ক্যালিফোর্নিয়া স্টেট ইউনিভার্সিটি থেকে এমবিএ করেন। এরপর ১৯৯৮ সালে নেদারল্যান্ডসের হেগে অবস্থিত ইনস্টিটিউট অব সোশ্যাল স্টাডিজ (আইএসএস) থেকে ডিপ্লোমা করেন। প্রায় বিশ বছরেরও বেশি সময় ধরে নানাবিধ আন্তর্জাতিক সংস্থার সাথে যুক্ত ছিলেন তিনি। ২০০০ সাল থেকে তিনি ইকুয়ালিটি নাউয়ের নাইরোবি অফিসের ডিরেক্টর হিসেবে দায়িত্ব পালন করছেন। তিনি বর্তমানে আফ্রিকান ইউনিয়ন উইম্যানস কমিটির সদস্য, যা নারী অধিকার বিষয়ক কমিশনের প্রধানকে নানাবিধ ব্যাপারে পরামর্শ দিয়ে থাকে। তিনি আফ্রিকান উইম্যানস রাইটস অবজারভেটরি প্যানেলের সদস্য। নারীদের সমতা নিশ্চিত করা, নারীদের অর্থনৈতিক, সামাজিক এবং রাজনৈতিক অধিকার এবং জমিজমার অধিকার নিশ্চিত করা প্রভৃতি বিষয়ে তিনি ও তার প্রতিষ্ঠান কাজ করে চলে। আফ্রিকায় জমির অধিকার থেকে নারীরা প্রায়ই বঞ্চিত হয়ে থাকে। এছাড়া বিভিন্ন ক্ষেত্রে নারীর বিরুদ্ধে সহিংসতা, নারী পাচার প্রভৃতির বিরুদ্ধেও তার প্রতিষ্ঠান প্রতিবাদ করে থাকে।
ফারিজা প্যান-আফ্রিকান সোলিডারিটি ফর আফ্রিকান উইম্যানস রাইটস কোয়ালিশন (এসওএডব্লিউআর) আয়োজন করেন। এটি ২০০৪ সালে প্রোটোকল অব আফ্রিকান চার্টার অন হিউম্যান অ্যান্ড পিপলস রাইটস অন দ্য রাইটস অব উইম্যান ইন আফ্রিকা এবং হাঙ্গার প্রজেক্ট, ২০০৮ পদকে ভূষিত হয়।
ইসলাম বিবি

ইসলাম বিবি (১৯৭৪-২০১৩) আফগানিস্তানের হেলমান্দ প্রদেশের জ্যেষ্ঠ পুলিশ অফিসার ছিলেন। তিনি আফগানিস্তানে নারী অধিকার নিয়ে আন্দোলনের অন্যতম পথিকৃৎ ছিলেন। ২০১৩ সালের জুলাই মাসে কর্মক্ষেত্রে যাওয়ার পথে গুলির আঘাতে তিনি নিহত হন।
১৯৭৪ সালে আফগানিস্তানের কুন্দুজ প্রদেশে জন্মগ্রহণ করেন ইসলাম বিবি। ১৯৯০-এর দিকে তালিবান আফগানিস্তানে বিস্তৃত হওয়ার সময় তিনি ইরানের উদ্বাস্তু ছিলেন। ২০০১ সালে তিনি পরিবারে ফিরে আসেন, যোগ দেন পুলিশফোর্সে। হেলমান্দ প্রদেশের প্রায় ৭০০০ জনেরও বড় পুলিশ ফোর্সের ১ শতাংশেরও কম নারী ছিল। বাইরে কাজ করাটা আঞ্চলিক সংস্কৃতি, আফগানিস্তানের দক্ষিণ ও পূর্ব দিকের সামাজিক জালকে সম্পূর্ণ ছিন্ন করে দেয়। এর ফলে সমাজের পাশাপাশি নিজের পরিবারের সাথে যুদ্ধ করতে হত তাকে। তার নিজের ভাইও তাকে হত্যা করতে চেয়েছিল। ইসলাম বিবি ৪ পুত্র ও ২ কন্যার জননী ছিলেন। বিবির সাথে আর ৩২ জন নারীকর্মী ছিলেন। আফগান সিকিউরিট ফোর্সে যুক্ত হয়ে এবং শেষমেশ ৩২ জন নারী কর্মীর কমান্ডার ইন চিফ হিসেবে তিনি নানারকম মারাত্মক অপারেশনে যোগদান করেন। তালিবানরা নারীদের শিক্ষার বিরুদ্ধে ছিল সবসময়। নারী কর্মীদেরকে হত্যা করা প্রভৃতি নিয়মিত ব্যাপারে পরিণত হয়েছিল। এর ফলে সকল নারী নিরাপত্তাকর্মীই বিরাট ঝুঁকির মধ্যে কাজ করে যাচ্ছিল।
৪ জুলাই ২০১৩ সালে হেলমান্দের প্রাদেশিক রাজধানী লস্কর গাহে কোনো রকমের রক্ষী ছাড়া নিজের পুত্রের সাথে মোটরসাইকেলে করে কর্মক্ষেত্রে যাচ্ছিলেন ইসলাম বিবি। পথে আততায়ীরা আক্রমণ করে। গুরুতর আহত অবস্থায় হাসপাতালে ভর্তি হওয়ার পরে সেখানেই মৃত্যুবরণ করেন তিনি। তার সৎপুত্র তখনো হাসপাতালে চিকিৎসাধীন ছিল। এর পূর্বেও একাধিক নারী পুলিশ অফিসাররা নিহত হয়েছিল আফগানিস্তানে।
সুজাতা মোহন

সুজাতা মোহন একজন ভারতীয় চক্ষু চিকিৎসক। তিনি চেন্নাইতে থাকেন এবং চেন্নাই অঞ্চলে বিনামূল্যে চক্ষু চিকিৎসা প্রদান করেন। তাঁর এই জনহিতকর কাজের জন্য তিনি নারী শক্তি পুরস্কারে পুরস্কারে ভূষিত হয়েছেন।
সুজাতা মোহন ভারতের চেন্নাইয়ের শঙ্কর নেত্রালয় নামক একটি চক্ষু হাসপাতালে পড়াশোনা করেছেন। সেখানে থাকাকালীন ১৯৮৬ সালে তাঁর ভবিষ্যৎ স্বামীর সাথে তাঁর পরিচয় হয়েছিল এবং এর পরের বছর তাঁরা বিয়ে করেন।
তিনি রাজন আই কেয়ার হাসপাতালের নির্বাহী মেডিকেল ডিরেক্টর। হাসপাতালের একটি দাতব্য বিভাগ রয়েছে যার নাম চেন্নাই ভিশন চ্যারিটেবল ট্রাস্ট, যাদের লক্ষ্য দক্ষিণ ভারতে দৃষ্টিশক্তি উন্নত করতে পারে এমন অপারেশন সরবরাহ করা। ট্রাস্টটির মূল ঘাঁটি চেন্নাইতে। চেন্নাই সহ কাঞ্চিপুরম, তিরুভাল্লুর, তিরুভান্নামালাই, ভেলোর এবং ভিলুপুরমের দূরত্বের মধ্যে ট্রাস্টটি ৩,৫০০টি চোখের স্ক্রিনিং অপারেশন করেছে। তারা দশ লক্ষ মানুষের চোখ পরীক্ষা করেছে এবং এর ফলে ১০০,০০০ এরও বেশি ছানি অপারেশন, ৭,০০০ কর্নিয়া প্রতিস্থাপন এবং ৩০০,০০০ জোড়া চশমা সরবরাহ করা হয়েছে। ছানি অপারেশনের মাধ্যমে রোগীর চোখের ভেতরে লেন্স স্থাপন করা হয় এবং এই পরিষেবা রোগীদের বিনামূল্যে প্রদান করা হয়েছে। এটি রোটারি ক্লাবের সহায়তায় অর্জন করা হয়েছে, তারা কর্নিয়াল চক্ষু প্রতিস্থাপনের জন্য এবং একটি ভ্যান গাড়ির জন্য অর্থায়ন করেছে, গাড়িটির মধ্যেই চোখের অপারেশন করার যাবে।
সুজাতা মোহন ২০১৯ সালের ৮ই মার্চ, নারী শক্তি পুরস্কারে ভূষিত হন। ২০১৮ সালের এই পুরস্কারটি আন্তর্জাতিক নারী দিবসে ভারতের রাষ্ট্রপতি কর্তৃক রাষ্ট্রপতি ভবনে প্রদান করা হয়েছিল।
১৯৮৭ সালের ২৬শে জানুয়ারী তাঁদের বাবা-মায়েরা বিবাহের জন্য আলোচনায় বসেছিলেন। সম্মতির পর ১৯৮৭ সালের ১৯শে আগস্ট তাঁরা বিয়ে করেন। তাঁদের দুটি মেয়ে আছে।